29. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΞΩΤΕΡΙΚΩΝ  Αριθ. 10-2 της 26 Ιαν. /2 Φεβρ. 1981  (ΦΕΚ Β΄ 68) Περί διαρθρώσεως της Γενικής Διευθύνσεως Ευρωπαϊκών Κοινοτήτων του Υπουργείου Εξωτερικών. Έχοντας υπόψη το άρθρ. 2 παρ. 2 του Νόμ. 1104/ 1980 «περί εκπροσωπήσεως της Ελλάδος στις Ευρωπαϊκές Κοινότητες, ιδρύσεως Διπλωματικών και Προξενικών Αρχών και ρυθμίσεως άλλων συναφών οργανωτικών θεμάτων», αποφασίζουμε: Διάρθρωση- Αρμοδιότητες  Γενικής Δ/νσεως Ευρωπαϊκών Κοινοτήτων Άρθρ.1.-Η Γενική Διεύθυνση Ευρωπαϊκών Κοινοτήτων του Υπουργείου Εξωτερικών διαρθρούται, ως κατωτέρω: α)Διεύθυνση Πρώτη, στην αρμοδιότητα της οποίας ανάγονται τα θέματα: Γενική Πολιτική της Κοινότητας, Ευρωπαϊκή Ενοποίηση, Διακυβερνητική, Συνεργασία, Θεσμικά θέματα και τήρηση Συνθηκών Σχέσεις Συμβουλίου με Κοινοβούλιο και λοιπά Θεσμικά Όργανα, Γενικές Υποθέσεις, Προετοιμασία εργασιών COREPER 2 Συμβουλίου Υπουργών και Ευρωπαϊκού Συμβουλίου, Παρακολούθηση ΕΠΣ, Θέματα Τύπου και Ενημερώσεως. β)Διεύθυνση Δευτέρα, στην αρμοδιότητα της οποίας ανάγονται τα θέματα: Γενικά Οικονομικά Θέματα, Οικονομική και Νομισματική Πολιτική, Ευρωπαϊκό Νομισματικό Σύστημα (Ευρωπαϊκή Τράπεζα Επενδύσεων), Σιδηρουργία και Βιομηχανία (ΕΚΑΧ), Περιφερειακή Πολιτική, Ενέργεια και Έρευνα (EURATOM). γ)Διεύθυνση Τρίτη, στην αρμοδιότητα της οποίας ανάγονται τα θέματα: Διεύρυνση (Ισπανία, Πορτογαλία) και Εξωτερικές σχέσεις της Κοινότητας με τις βιομηχανικές χώρες, τις χώρες κρατικού εμπορίου, τις λοιπές τρίτες χώρες, καθώς και τους Διεθνείς Οργανισμούς. δ)Διεύθυνση Τετάρτη, στην αρμοδιότητα της οποίας ανάγονται τα θέματα: Ειδικοί τομείς αρμοδιότητος του COREPER 1 και συγκεκριμένα: Κοινή Αγροτική Πολιτική, Αλιεία, Προϋπολογισμός, Εσωτερική Αγορά και Τελωνειακή Ένωση, Κοινωνικά θέματα, Μεταφορές, Ναυτιλία, Περιβάλλον. ε)Υπηρεσία Μελετών και Ερευνών, η οποία έχει ως αντικείμενο τη σύνταξη μελετών επί εξειδικευμένων θεμάτων Ελληνικού και Κοινοτικού ενδιαφέροντος. Προϊστάμενοι- Επάνδρωση Άρθρ.2.-Στη Γενική Διεύθυνση Ευρωπαϊκών Κοινοτήτων προΐσταται ο Δ΄ Γενικός Διευθυντής του Υπουργείου Εξωτερικών. Τούτον επικουρεί στα καθήκοντα του ο αναπληρωτής του Γενικού Διευθυντού, ο οποίος προΐσταται επίσης της Υπηρεσίας Μελετών και Ερευνών της Γενικής Διευθύνσεως που αποτελείται από Εμπειρογνώμονες. Στις Διευθύνσεις της Γενικής Διευθύνσεως προΐστανται υπάλληλοι του Διπλωματικού Κλάδου με βαθμό τουλάχιστον Συμβούλου Πρεσβείας Α΄ Τάξεως. 